Diari Oficial de la Generalitat Valenciana


Sumari del DOGV 9007, del 28-01-2021 (2021/621)

RESOLUCIÓ de 20 de gener de 2021, del tribunal del concurs oposició per a la provisió de vacants, pel torn lliure, de zelador o zeladora d'institucions sanitàries de la Conselleria de Sanitat Universal i Salut Pública, per la qual es fa pública la resolució definitiva del concurs oposició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9007

Data del DOGV
:   28-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/621


Data del document
:   20-01-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 20 de gener de 2021, del tribunal del concurs oposició per a la provisió de vacants, pel torn lliure, de zelador o zeladora d'institucions sanitàries de la Conselleria de Sanitat Universal i Salut Pública, per la qual es fa pública la resolució definitiva del concurs oposició. [2021/621]  
De conformitat amb la base sisena de la Resolució de 2 d'octubre de 2017, del director general de Recursos Humans i Econòmics, per la qual es convoca el concurs oposició per a la provisió de vacants, pel torn lliure, de zelador o zeladora d'institucions sanitàries de la Conselleria de Sanitat Universal i Salut Pública (DOGV 8153, 20.10.2017), finalitzades la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació total obtinguda en cada fase, i es fa pública la resolució definitiva.  
De conformitat amb l'informe jurídic emés per l'Advocacia General de la Generalitat,  encara que els processos selectius concórreguen en el temps, en el moment en què un dels participants en un dels processos selectius adquirisca la condició d'estatutari fix en un cos, escala, categoria professional o especialitat quedarà automàticament exclòs dels ulteriors procediments en què participe, atés que a qui ja ha nascut a la vida administrativa amb caràcter fix no és possible que se li done novament accés a una funció pública a què ja pertany.  
  
Conseqüentment, aquelles persones incloses en el llistat definitiu annex a aquesta resolució que prenguen possessió en el procés selectiu per a la provisió de vacants de zeladors d'institucions sanitàries de l'Agència Valenciana de Salut, convocat per la Resolució de 2 d'agost de 2007, del director general de Recursos Humans, quedaran exclosos automàticament del present procés selectiu de zelador o zeladora convocat per la Resolució de 2 d'octubre de 2017, del director general de Recursos Humans i Econòmics.  
Contra la present resolució podran interposar-se els recursos previstos en la base huitena de la convocatòria.  
  
València, 20 de gener de 2021.- El president del tribunal: Enrique Fenollosa Villanueva. La secretària del tribunal: Cristina Cortés Paredes.